El passat mes de desembre a l’Ajuntament de Viladamat vam rebre una notificació per part de l’advocat de l’estat, en què se’ns demanava que responguéssim per quin motiu la bandera espanyola no havia onejat mai a l’Ajuntament.

Des de l’equip de govern no vam respondre a aquesta petició ja que vam entendre que era una provocació per part de la llavors encara delegada del govern la senyora Llanos de Luna.

En previsió que l’estat ens demani que pengem la bandera espanyola al balcó de l’Ajuntament, des de l’equip de govern hem cregut convenient preguntar al conjunt del poble si es creu que s’ha de penjar o no.

Els serveis jurídics consultats ens diuen que no hi pot haver cap tipus de procediment en contra de l’Ajuntament ni del poble, si en canvi contra els membres de l’equip de govern per un acte de desobediència.

El nostre posicionament és clarament el de no penjar la bandera espanyola tot i que si el conjunt del poble opina el contrari farem cas al que ens demani l’estat.

Us demanem que aprofitant la consulta popular del proper diumenge dia 29 de gener ompliu en aquest mateix full i amb una creueta la casella de la resposta que creieu convenient.

**Vols que hi hagi la bandera espanyola al balcó de l’Ajuntament?**

**SÍ**

**NO**